CELEX: 32020D1735
Language: lt
Date: 1605139200000
Title: Europos Centrinio Banko sprendimas (ES) 2020/1735 2020 m. lapkričio 12 d. kuriuo iš dalies keičiamas Sprendimas (ES) 2016/2248 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2020/55)

2020 11 20   
               
               
                  LT
               
               
                  Europos Sąjungos oficialusis leidinys
               
               
                  L 390/60
               
            
         EUROPOS CENTRINIO BANKO SPRENDIMAS (ES) 2020/1735
         2020 m. lapkričio 12 d.
         kuriuo iš dalies keičiamas Sprendimas (ES) 2016/2248 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2020/55)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 32 straipsnį,
         kadangi:
         
                     1.
                  
                  
                     Europos Centrinio Banko sprendimu (ES) 2020/440 (ECB/2020/17) (1) pinigų politikos tikslais sukurta laikina specialioji pandeminė pirkimo programa (SPPP);
                  
               
                     2.
                  
                  
                     kaip ir priemonės, perkamos pagal viešojo sektoriaus vertybinių popierių pirkimo antrinėse rinkose programą, kurią sukūrė Europos Centrinis Bankas (ECB) Europos Centrinio Banko sprendimu (ES) 2020/188 (ECB/2020/9) (2), taip ir centrinės, regiono arba vietos valdžios ir pripažintų agentūrų išleistos skolos priemonės ir viešųjų ne finansų bendrovių išleistos pakaitinės skolos priemonės, perkamos pagal SPPP, sukurtą Sprendimu (ES) 2020/440 (ECB/2020/17), turėtų būti laikomos generuojančiomis pajamas orientacine palūkanų norma, apibrėžta Europos Centrinio Banko sprendime (ES) 2016/2248 (ECB/2016/36) (3);
                  
               
                     3.
                  
                  
                     siekiant užtikrinti nuoseklumą pinigų politikos pinigų sistemoje, buvo sukurta nauja atskirto turto rūšis;
                  
               
                     4.
                  
                  
                     2020 m. birželio 24 d. Valdančioji taryba nusprendė, kad euro likvidumo didinimo priemonės, kurias Eurosistemos centriniai bankai teikia ne Eurosistemos centriniams bankams, turėtų būti ECB atsakomųjų priemonių į koronaviruso ligos 2019 (COVID-19) pandemijos sukeltą krizę dalis. Pajamos, gautos atliekant euro likvidumo didinimo operacijas ne Eurosistemos centriniams bankams, turėtų būti padalijamos tarp valstybių narių, kurių valiuta yra euro, centrinių bankų kaip pinigų politikos pajamų sistemos dalis ir atitinkami likučiai turėtų būti įtraukti į Sprendime (ES) 2016/2248 (ECB/2016/36) įtvirtintą atskirto turto apibrėžtį;
                  
               
                     5.
                  
                  
                     todėl reikėtų atitinkamai iš dalies pakeisti Sprendimą (ES) 2016/2248 (ECB/2016/36),
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas (ES) 2016/2248 (ECB/2016/36) iš dalies keičiamas taip:
            
                        1.
                     
                     
                        3 straipsnio 1 dalies b punkto iii papunktis pakeičiamas taip:
                        
                                    „iii)
                                 
                                 
                                    centrinės, regiono arba vietos valdžios ir pripažintų agentūrų išleistos skolos priemonės ir viešųjų ne finansų bendrovių išleistos pakaitinės skolos priemonės, laikomos pinigų politikos tikslais pagal Europos Centrinio Banko sprendimą (ES) 2020/188 (ECB/2020/9) (*1) arba pagal Europos Centrinio Banko sprendimą (ES) 2020/440 (ECB/2020/17) (*2).
                                 
                              
                           (*1)  2020 m. vasario 3 d. Europos Centrinio Banko sprendimas (ES) 2020/188 dėl viešojo sektoriaus vertybinių popierių pirkimo antrinėse rinkose programos (ECB/2020/9) (OL L 39, 2020 2 12, p. 12)."
                        
                        
                           (*2)  2020 m. kovo 24 d. Europos Centrinio Banko sprendimas (ES) 2020/440 dėl laikinos specialiosios pandeminės pirkimo programos (ECB/2020/17) (OL L 91, 2020 3 25, p. 1).“;"
                        
                     
                  
                        2.
                     
                     
                        II priedas iš dalies keičiamas remiantis šio sprendimo priedu.
                     
                  
         
            2 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. gruodžio 31 d.
         
         
            Priimta Frankfurte prie Maino 2020 m. lapkričio 12 d.
            
               
                  ECB Pirmininkė
               
               Christine LAGARDE
            
         
         
            (1)  2020 m. kovo 24 d. Europos Centrinio Banko sprendimas (ES) 2020/440 dėl laikinos specialiosios pandeminės pirkimo programos (ECB/2020/17) (OL L 91, 2020 3 25, p. 1).
         
            (2)  2020 m. vasario 3 d. Europos Centrinio Banko sprendimas (ES) 2020/188 dėl viešojo sektoriaus vertybinių popierių pirkimo antrinėse rinkose programos (ECB/2020/9) (OL L 39, 2020 2 12, p. 12).
         
            (3)  2016 m. lapkričio 3 d. Europos Centrinio Banko sprendimas (ES) 2016/2248 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2016/36) (OL L 347, 2016 12 20, p. 26).
      
      
         
            PRIEDAS
            Sprendimo (ES) 2016/2248 (ECB/2016/36) II priedas iš dalies keičiamas taip:
            
                        1.
                     
                     
                        A skirsnyje įterpiamas šis 9a punktas:
                        
                                    „9a.
                                 
                                 
                                    Likučiai, susiję su sukauptomis pinigų politikos tikslais laikomų nuvertėjusių vertybinių popierių atkarpos palūkanomis (išskyrus sukauptas nuvertėjusių vertybinių popierių, nurodytų šio sprendimo 3 straipsnio 1 dalies b punkte (SB 11.5 turto straipsnio dalis), atkarpos palūkanas).“
                                 
                              
                  
                        2.
                     
                     
                        A skirsnyje pridedama šis 11 punktas:
                        
                                    „11.
                                 
                                 
                                    Su likvidumo didinimo operacijomis susijusios pretenzijos ne Eurosistemos centriniams bankams (SB turto straipsnio 4.1 dalis arba nebalansinio turto dalis).“